b'\n_START_ARTICLE_\nHivern rus\n_START_PARAGRAPH_\nL\'hivern rus (o sovi\xc3\xa8tic), tamb\xc3\xa9 anomenat General Hivern, General Neu, (en rus: \xd0\x93\xd0\xb5\xd0\xbd\xd0\xb5\xd1\x80\xd0\xb0\xd0\xbb \xd0\x9c\xd0\xbe\xd1\x80\xd0\xbe\xd0\xb7, "General de la gelada") o "General Fang" (vegeu rasp\xc3\xbatitsa), \xc3\xa9s la forma en qu\xc3\xa8 es defineix aquesta estaci\xc3\xb3 a R\xc3\xbassia. Dura 5 mesos, de novembre al final de mar\xc3\xa7 i \xc3\xa9s conegut per les seves baixes temperatures i dificultats causades al transport. Tamb\xc3\xa9 t\xc3\xa9 molta rellev\xc3\xa0ncia en l\'\xc3\xa0mbit militar.\n_START_SECTION_\nTemperatures\n_START_PARAGRAPH_\nLes mitjanes m\xc3\xa0xims i m\xc3\xadnims varien segons la regi\xc3\xb3 del pa\xc3\xads. A Iak\xc3\xbatia l\'hivern \xc3\xa9s molt sever, i ateny mitjanes de -55 a -69 \xc2\xb0C. Al costat europeu de R\xc3\xbassia (a l\'oest dels Urals) l\'hivern adquireix un car\xc3\xa0cter m\xc3\xa9s similar a l\'europeu, on les temperatures rares vegades baixen de -15 \xc2\xb0C; per\xc3\xb2, sovint pot arribar a ser molt m\xc3\xa9s fred. Per exemple, en la temporada 2005/2006 la temperatura de Moscou va oscil\xc2\xb7lar entre -25 i -30 \xc2\xb0 C durant tot el mes de gener._NEWLINE_A R\xc3\xbassia, aquest per\xc3\xadode \xc3\xa9s conegut com les Gelades de l\'Epifania, i \xc3\xa9s fam\xc3\xb3s pel seu fred des de fa segles. Un dels factors involucrats en aquest fred fam\xc3\xb3s \xc3\xa9s el clima rus, que \xc3\xa9s continental. Un altre factor \xc3\xa9s la geografia russa, ja que el pa\xc3\xads est\xc3\xa0 tan al nord com el Canad\xc3\xa0, per\xc3\xb2 t\xc3\xa9 pocs cossos d\'aigua en el seu interior que podrien retenir l\'energia solar._NEWLINE_Per exemple, a la regi\xc3\xb3 de l\'Altai durant el mes d\'agost (en ple estiu), la temperatura di\xc3\xbcrna pot superar els 20 \xc2\xb0C, per\xc3\xb2 descendir al voltant de 0 \xc2\xb0C a la nit.\n_START_SECTION_\nEfectes en la guerra\n_START_PARAGRAPH_\nLa severitat de l\'hivern rus sovint \xc3\xa9s associada amb les vict\xc3\xb2ries militars d\'aquest pa\xc3\xads. A la Gran Guerra del Nord, Carles XII de Su\xc3\xa8cia de va envair la R\xc3\xbassia de Pere el Gran. Els russos es van retirar, van cremar tot en la seva fugida i van eliminar qualsevol rastre de les seves provisions. Aquest hivern en particular va acabar sent el m\xc3\xa9s cru del segle XVIII, fins al punt que el port d\'aigua salada a Ven\xc3\xa8cia es va congelar. Les 35.000 tropes de Carles van ser delmades, i nom\xc3\xa9s 19.000 van sortir amb vida d\'aquell hivern. La Batalla de Poltava en 1709 va marcar el final de l\'Imperi suec._NEWLINE_._NEWLINE_La Grande Arm\xc3\xa9e de Napole\xc3\xb3 Bonaparte, amb els seus 610.000 homes, va envair R\xc3\xbassia, i es dirig\xc3\xad cap a Moscou en 1812. L\'ex\xc3\xa8rcit rus es va retirar abans de ser atrapat per l\'ex\xc3\xa8rcit franc\xc3\xa8s, i crem\xc3\xa0 les seves collites i llogarets, la qual cosa les deixava fora de l\'abast enemic. L\'ex\xc3\xa8rcit de Napole\xc3\xb3 va acabar amb 100.000 homes, per\xc3\xb2 aix\xc3\xb2 no va ser tot: m\xc3\xa9s homes van morir en la retirada._NEWLINE_Segons un estudi militar nord-americ\xc3\xa0, el cos principal de l\'armada napole\xc3\xb2nica, compost per un m\xc3\xadnim de 378.000 homes, va anar disminu\xc3\xaft a la meitat durant les primeres 8 setmanes d\'invasi\xc3\xb3, abans de la batalla m\xc3\xa9s important d\'aquesta campanya en particular. Aquesta disminuci\xc3\xb3 es va produir en part per la manca de centres organitzats d\'aprovisionament, per\xc3\xb2 les malalties, desercions i morts en combat van causar milers de p\xc3\xa8rdues._NEWLINE_La Batalla de Borodin\xc3\xb3 del 7 de setembre de 1812, l\'\xc3\xbanica batalla d\'import\xc3\xa0ncia lliurada en aquella campanya, tingu\xc3\xa9 com a resultat una vict\xc3\xb2ria p\xc3\xadrrica de Napole\xc3\xb3, en perdre m\xc3\xa9s de 30.000 homes i trobar-se gaireb\xc3\xa9 1.000km endins de territori enemic. Les seq\xc3\xbceles van ser la seva ocupaci\xc3\xb3 de Moscou (sense oposici\xc3\xb3) i l\'autoderrota en retirar-se humiliantment de la ciutat el 19 d\'octubre, poques setmanes abans que caigu\xc3\xa9s la primera nevada._NEWLINE_Sota el lideratge de Hitler, l\'Alemanya Nazi va atacar R\xc3\xbassia el 1941, per\xc3\xb2 les forces sovi\xc3\xa8tiques van contenir aquest atac a l\'estepa russa, per guanyar temps i estr\xc3\xa8nyer l\'ex\xc3\xa8rcit alemany. Les ind\xc3\xbastries van ser desmantellades i portades als Urals per tal de ser reconstru\xc3\xafdes all\xc3\xa0. Les forces sovi\xc3\xa8tiques van detenir Alemanya just als afores de Moscou i les van derrotar a la Batalla de Stalingrad, al mes de gener de 1943._NEWLINE_L\'argument de l\'hivern rus pot deure en part a un origen mitol\xc3\xb2gic. Invasors fracassats agradaven d\'exagerar les crueltats de l\'hivern rus per justificar les seves derrotes. Segons els expedients meteorol\xc3\xb2gics, l\'hivern de 1812-1813 va ser m\xc3\xa9s c\xc3\xa0lid del normal. Durant la Segona Guerra Mundial, l\'\xc3\xbanic hivern realment fred va ser el de 1941-42, i la Wehrmacht no tenia provisions adequades com ara uniformes d\'hivern, a causa de la lentitud en els moviments militars d\'Alemanya. Els plans de Hitler a R\xc3\xbassia s\'havien malm\xc3\xa8s abans del comen\xc3\xa7ament de l\'hivern. El F\xc3\xbchrer estava tan conven\xc3\xa7ut d\'una vict\xc3\xb2ria llampec que no es va preparar ni tan sols per la possibilitat d\'una guerra \xc3\xa0rtica a R\xc3\xbassia. No obstant aix\xc3\xb2, les seves divisions orientals van perdre al voltant de 734.000 homes (23% del total de les seves tropes) durant els primers 5 mesos de la invasi\xc3\xb3, i el 27 de novembre de 1941, el general Eduard Wagner va informar que "estem a punt d\'acabar amb els nostres recursos, tant humans com materials. estem a punt de ser confrontats amb els perills de l\'hivern profund"._NEWLINE_L\'hivern rus no ha estat el factor decisiu que va detenir els invasors de R\xc3\xbassia. Aix\xc3\xb2 pot ser m\xc3\xa9s aviat acreditat a la per\xc3\xadcia militar russa, \xc3\xb1a fortalesa del seu ex\xc3\xa8rcit (el m\xc3\xa9s gran del m\xc3\xb3n en la Segona Guerra Mundial) i un fort nacionalisme com a conseq\xc3\xbc\xc3\xa8ncia dels nombrosos intents per envair R\xc3\xbassia durant la hist\xc3\xb2ria. Un exemple cl\xc3\xa0ssic d\'aquest argument, \xc3\xa9s que els mongols, que van envair el pa\xc3\xads al segle XIII provenien d\'estepes amb hiverns encara m\xc3\xa9s crus, i els llacs, pantans i rius congelats eren usats per ells com a vies de comunicaci\xc3\xb3 (quan a l\'estiu s\xc3\xb3n zones intransitables), la qual cosa convertia les fortaleses naturals de l\'enemic en pr\xc3\xb2pies.'